નવી દિલ્હી, 18 જાન્યુઆરી: વિશ્વકપ 2015ની ઊંધી ગણતરી શરૂ થઇ ગઇ છે એવામાં દરેક ક્રિકેટ ટીમ વિશ્વકપ માટે કમરતોડ મહેનતમાં લાગી ગઇ છે. પરંતુ આની વચ્ચે નવા-નવા નિયમોએ પણ ખેલાડીયોને થોડા હેરાન-પરેશાન કરી દીધા છે. ક્રિકેટ બોર્ડના હવાલાથી આવેલા સમાચાર આવી રહ્યા છે કે ગયા વર્લ્ડકપની જેમ જ આ વખતે પણ ખેલાડીઓને આટલી મોટી ઇવેન્ટમાં એકાગ્રતા બનાવી રાખવા માટે પત્ની અને ગર્લફ્રેન્ડની સાથે રહેવાની પરવાનગી નથી આપી.